КОМИ РЕСПУБЛИКАЛÖН ОЛАНПАС

**«Коми Республикаса оланпасъяс да Коми Республикаын примитöм мукöд правовöй акт йöзöдан да вынсьöдан пöрадок йылысь, а сiдзжö официальнöя йöзöдны колана материалъяс йöзöдан пöрадок йылысь» Коми Республикаса Оланпаслöн 8 статьяö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаса оланпасъяс да Коми Республикаын примитöм мукöд правовöй акт йöзöдан да вынсьöдан пöрадок йылысь, а сiдзжö официальнöя йöзöдны колана материалъяс йöзöдан пöрадок йылысь» Коми Республикаса Оланпаслöн 8 статьяö(Коми Республикаса государственнöй власьт органъяслöн индöд-тшöктöмъяс, 2003, 4 №, 2465 ст.; 2004, 7 №, 3242 ст.; 2007, 12 №, 5309 ст.; 2008, 4 №, 123 ст.; 11 №, 626 ст.; 2009, 33 №, 616 ст.; 2010, 10 №, 185 ст.) татшöм вежсьöм:

1 юкöнö содтыны татшöм мöд да коймöд абзацъяс:

«Коми Республикаса оланпасъяс, Коми Республикаса Юралысьлöн нормативнöй правовöй актъяс, Коми Республикаса Правительстволöн нормативнöй правовöй актъяс официальнöя йöзöдöмöн лыддьыссьö сiдзжö тайö актъяслöн тырвыйö текст медводдзаысь йöзöдöм (пукталöм) «Россияса законодательство» правовöй юöрлöн эталоннöй банк» электроннöй периодика петасын, кöнi эм «Россияса законодательство» правовöй юöрлöн интегрируйтöм тырвыйö текста банкын (правовöй юöрлöн эталоннöй банк) «Коми Республикаса правовöй акт банк» юöръяс база, мый йöзöдö государствоöн видзан федеральнöй орган машиночитаемöйöн (водзö - электроннöй периодика петас).

Электроннöй периодика петасö тайö юкöнса мöд абзацын пасйöм нормативнöй правовöй актъяслысь текстъяс ыстан пöрадоксö урчитöны государствоöн видзан федеральнöй орган да Коми Республикаса Юралысь костын артмöдчöмöн.».

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.М.Гайзер

Сыктывкар

2010 вося кöч тöлысь 29 лун

95-РЗ №

Вуджöдіс Коснырева Е.Г., 1646пас